கேள்வி: சர்வாதிகாரி (திரைப்படம்) - கதை என்பது என்ன?
பதில்: மணிப்புரியின் அரசன் (புலிமூட்டை ராமஸ்வாமி) ஒரு கைப்பாவை. மன்னனை வீழ்தும் திட்டத்துடன் இருக்கிறார் அமைச்சர் மகாவர்மன் (எம். என். நம்பியார்). அதற்கு முட்டுக்கட்டையாக தளபதி உக்ரசேனர் (நாகையா) மற்றும் அவரது மெய்க்காப்பாளரான பிரதாபன் (ம.கோ.இரா) உள்ளனர். இதனால் பிரதாபனை மயக்க மீனா தேவியை (அஞ்சலி தேவி) அமைச்சர் அனுப்புகிறார். ஆனால் மீனாதேவி பிரதாபனை உண்மையாகவே காதலிக்கிறாள். பல திருப்பங்களுக்குப் பிறகு, பிரதாபனுடனான ஒரு மோதலில் மகாவர்மன் அம்பலப்பட்டு வீழ்த்தப்படுகிறான். அதன் பிறகு உக்ரசேனர் முதல் சனாதிபதியாகவும், பிரதாபன் புதிய தளபதியாகவும் நியமிக்கப்படுகின்றனர். மணிப்புரி இராச்சியம் ஒரு குடியரசாக மாறுகிறது.
கேள்வி: சர்வாதிகாரி (திரைப்படம்) - நடிப்பு பற்றி விளக்கவும்.
பதில்: படத்தின் தொடக்கத்தில் காட்டப்படும் பெயர்களுக்கு ஏற்ப நடிகர்கள் பெயர் குறிப்பிடபட்டுள்ளது. ;நடிகர்கள் * பிரதாபனாக ம. கோ. இராமச்சந்திரன் * உக்கிரசேனராக சித்தூர் வி. நாகையா * மகாவர்மனாக மா. நா. நம்பியார் * அரசனாக புலிமூட்டை இராமசாமி * வைராக்கியனாக ஏ. கருணாநிதி * எஸ்.எம். திருப்பதிசாமி * பலதேவாக வி. கே. ராமசாமி * எஸ். எஸ். சிவசூரியன் * மோகனாக கே. கே. சௌந்தர் * எம். எம். ஏ. சின்னப்பா தேவர் ;நடிகைகள் * மீனா தேவியாக அஞ்சலிதேவி * கற்பகமாக எம். சரோஜா * ஜெயலட்சுமி * எஸ். ஆர். ஜானகி * அங்கமுத்து * பூஞ்சோலையாக டி. பி. முத்துலட்சுமி ;நடனம் * குமாரி கமலா
கேள்வி: சர்வாதிகாரி (திரைப்படம்) - தயாரிப்பு பற்றி நீங்கள் என்ன அறிந்துள்ளீர்கள்?
பதில்: இப்படத்திற்கான உரையாடலை மு. கருணாநிதி எழுதுவதாக இருந்தது ஆனால் அவரின் அரசியல் பணிகள் காரணமாக எழுத முடியாததால் அவர் ஏ. வி. பி. ஆசைத்தம்பியை உரையாடல் எழுத பரிந்துரைத்தார். திரைக்கதையை எழுத்தாளரும் பத்திரிக்கையாளருமான கோ. த. சண்முகசுந்தரம் எழுதினார். படத்திற்கு முதலில் ''வீரவாள்'' என்று பெயரிடப்பட்டது. ஆனால் ம.கோ.இரா சர்வாதிகாரி என்ற பெயரை பரிந்துரைத்தார். அதை ஏற்று டி. ஆர் சுந்தரம் படத்தின் பெயரை மாற்றினார்.